Illum il-Kummissjoni ppubblikat il-proposta tagħha li tistabbilixxi l-limiti ta' qbid għall-istokkijiet tal-ħut fl-Atlantiku u fil-Baħar tat-Tramuntana. Abbażi ta' din il-proposta, bejn il-15 u s-16 ta' Diċembru, il-ministri tas-sajd tal-UE fil-Kunsill se jistabbilixxu l-limiti ta' qbid finali li se japplikaw mill-1 ta' Jannar 2021. Għall-2021, il-Kummissjoni Ewropea qed tippreżenta proposta bi 23 Qabda Totali Permissibbli (TACs). Skont il-parir xjentifiku, il-Kummissjoni qed tipproponi li l-kwota tas-sajd titnaqqas għal 13-il stokk, filwaqt li tiżdied b'5 % u bi 12 % rispettivament għas-sawrell fl-ilmijiet Iberiċi u għal-lingwata fil-Kattegat. L-opportunitajiet tas-sajd, jew il-Qabdiet Totali Permissibbli (TACs), huma kwoti stabbiliti għall-biċċa l-kbira tal-istokkijiet tal-ħut kummerċjali tal-Ewropa sabiex jinżammu fi stat tajjeb ta' saħħa jew biex jgħinuhom jerġgħu lura għal dan, filwaqt li jiggarantixxu l-benesseri tas-sajjieda rġiel u nisa. Skont il-Politika Komuni tas-Sajd (PKS), l-Istati Membri tal-UE huma marbuta legalment li jiġġestixxu l-istokkijiet tal-ħut f'livelli sostenibbli. Virginijus Sinkevičius, il-Kummissarju għall-Ambjent, l-Oċeani u s-Sajd, stqarr: “Il-proposta tal-lum turi l-impenn tagħna li nippreservaw il-bijodiversità fil-baħar, li hija l-bażi biex il-komunitajiet kostali tagħna jirnexxu. Ix-xjenzati qed jgħidulna biex nistabbilixxu limiti ta' qbid aktar baxxi għal ħafna mill-istokkijiet tagħna, u aħna qed insegwu dan il-parir. L-istabbiliment ta' limiti ta' qbid responsabbli se jżomm l-ekosistemi tagħna f'saħħithom u s-settur tas-sajd tagħna profittabbli, anke fid-dawl ta' tnaqqis għal żmien qasir. Dan huwa l-prinċipju gwida tagħna wkoll fin-negozjati mas-sħab internazzjonali tagħna.” Aktar dettalji tal-proposta Erba' TACs huma ddelegati lil Stat Membru, u erbgħa ma jsegwux is-sena kalendarja (eż. l-inċova, il-laċċa kaħla) u diġà huma stabbiliti sa Ġunju 2021 jew qed jistennew parir xjentifiku s-sena d-dieħla. Il-Kummissjoni qed tipproponi wkoll li jissoktaw il-miżuri ta' salvagwardja eżistenti biex jiġi żgurat li l-ammont ta' bakkaljaw fil-Kattegat jirkupra għal livelli sikuri. Wara l-parir li rċieva l-Kunsill Internazzjonali għall-Esplorazzjoni tal-Baħar (ICES) li ma għandu jsir l-ebda sajd immirat għal dan l-istokk, il-Kummissjoni se tistabbilixxi kwota tas-sajd għall-qabdiet aċċessorji biss. Is-sajjieda fiż-żona jridu jużaw irkaptu selettiv li jnaqqas jew jevita l-qabdiet aċċessorji tal-bakkaljaw, jew monitoraġġ elettroniku għall-prevenzjoni tal-iskartar illegali. Il-proposta tal-lum tkopri wkoll il-Qabdiet Totali Permissibbli li se jiġu deċiżi f'kooperazzjoni ma' pajjiżi mhux tal-UE, bħar-Renju Unit u n-Norveġja, jew permezz ta' Organizzazzjonijiet Reġjonali tal-Ġestjoni tas-Sajd (RFMOs). Il-konsultazzjonijiet internazzjonali għal ħafna minn dawn l-istokkijiet għadhom għaddejjin, kif għadhom għaddejjin ukoll in-negozjati tas-sħubija futura bejn l-UE u r-Renju Unit, inkluż dwar is-sajd, u għalhekk it-TACs rispettivi jitqiegħdu bħala pro memoria fl-istennija tal-eżitu tan-negozjati. Fl-UE, is-sajd sostenibbli għamel progress sostanzjali. Fl-2020, 62 minn 78 stokk huma stabbiliti f'livell li jippermetti futur b'saħħtu għall-bijomassa tal-istokkijiet tal-ħut, filwaqt li wieħed iqis il-fatturi soċjoekonomiċi (“ir-rendiment massimu sostenibbli” (MSY), u meta mqabbla ma' 5 minn 35 biss fl-2009. Minkejja t-tnaqqis fl-attività tas-sajd matul l-ewwel xhur tal-pandemija tal-coronavirus, ir-riżultati preliminari juru li s-settur għadu profittabbli bi profitti grossi stmati li mistennija jilħqu EUR 1.5 biljun fl-2020. Il-proposta tal-Kummissjoni hija bbażata fuq il-parir xjentifiku tal-Kunsill Internazzjonali għall-Esplorazzjoni tal-Baħar (ICES). Għall-istokkijiet b'valutazzjoni xjentifika sħiħa, il-Kummissjoni qed tipproponi livelli tas-sajd skont ir-rendiment massimu sostenibbli (MSY). Għall-istokkijiet fejn hemm inqas data disponibbli, il-Kummissjoni tibbaża ruħha fuq il-parir ta' prekawzjoni tal-ICES. F'każijiet fejn il-Kunsill Internazzjonali għall-Esplorazzjoni tal-Baħar ma jirrakkomanda l-ebda qbid, il-Kummissjoni tipproponi kwota tas-sajd żgħira għal sajd xjentifiku biex jiġi żgurat il-ġbir kontinwu tad-data, jew tillimita s-sajd għall-qabdiet aċċessorji. Skont id-dispożizzjonijiet tal-Politika Komuni tas-Sajd u l-pjanijiet ta' ġestjoni pluriennali applikabbli, dan jgħin biex jiġu evitati sitwazzjonijiet ta' “kwoti limitanti” u b'hekk is-sajjieda rġiel u nisa jkunu jistgħu jkomplu jimmiraw l-istokkijiet b'saħħithom. Għal aktar tagħrif Ara t-tabelli t'hawn taħt għad-dettalji dwar il-proposti tal-lum għall-Atlantiku u għall-Baħar tat-Tramuntana. Nota: Il-proposta telenka t-tabelli għal dawn it-TACs kollha bi “pm” (pro memoria). Il-proposta se tiġi aġġornata biċ-ċifri ladarba l-parir xjentifiku jkun disponibbli aktar tard din is-sena u meta jiġu konklużi l-konsultazzjonijiet rilevanti. Dawn l-aġġornamenti permezz tal-hekk imsejħa dokumenti informali se jiġu ppubblikati mill-Kummissjoni, skont l-impenji ta' dan l-aħħar li tiżdied it-trasparenza tal-eżerċizzju tal-opportunitajiet tas-sajd. It-tabelli hawn taħt jelenkaw biss l-istokkijiet tal-UE li mhumiex kondiviżi ma' pajjiżi terzi. Il-valuri tat-TAC huma aġġustati għall-eqreb tunnellata sħiħa. TACs u kwoti Ġew ikkonsultati l-partijiet ikkonċernati, abbażi tad-dokument ta' konsultazzjoni tal-Kummissjoni. L-obbligu tal-ħatt l-art Il-pjanijiet ta' ġestjoni pluriennali Mappa taż-żoni tas-sajd Tabella 1: proposti għal Qabda Totali Permissibbli (TAC) Unità tat-TAC TAC 2021 (Proposta, f't) Bidla fit-TAC: 2020 - 2021 (Proposta) Spjegazzjoni Petriċa Lophiidae 8c, 9 u 10; L-ilmijiet tal-Unjoni tas-CECAF 34.1.1 3 672 -13 %* It-TAC tinkludi żewġ speċijiet ta' petriċi, waħda b'parir ta' MSY u oħra b'parir ta' prekawzjoni. Il-Kummissjoni tipproponi li t-TAC tiġi stabbilita skont il-parir xjentifiku, billi jiġu kkombinati ċ-ċifri tal-parir xjentifiku u jiġi allokat perċentwal stabbilit għal din it-TAC. Tnaqqas ammont de minimis. Merluzz Merluccius merluccius 8c, 9 u 10; L-ilmijiet tal-Unjoni tas-CECAF 34.1.1 7 825 -13 %* Il-Kummissjoni tipproponi li t-TAC titnaqqas skont il-parir xjentifiku. Tnaqqas ammont de minimis. Sawrell Trachurus spp. 9 128 627 +5 %* Il-Kummissjoni tipproponi li t-TAC tiżdied b'10 % skont il-parir tal-ICES għall-valur tal-punt tal-MSY. Tnaqqas ammont de minimis. Megrims Lepidorhombus spp. 8c, 9 u 10; L-ilmijiet tal-Unjoni tas-CECAF 34.1.1 2 158 -11 %* It-TAC jinkludi żewġ speċijiet. Il-Kummissjoni tipproponi li t-TAC tiġi stabbilita skont il-parir tal-MSY għaż-żewġ speċijiet. Tnaqqas ammont de minimis. Skampu Nephrops norvegicus 8c 2.4 -11 % Il-Kummissjoni tipproponi li t-TAC tiġi stabbilita skont il-parir tal-ICES għal sajd xjentifiku. Barbun tat-tbajja' Pleuronectes platessa Il-Kattegat 719 -69 %* Il-Kummissjoni tipproponi li t-TAC tiġi stabbilita skont il-parir tal-ICES, mal-valur tal-punt tal-MSY. Tnaqqas ammont de minimis. Barbun tat-tbajja' Pleuronectes platessa 7b u 7c 19 -74 % Il-Kummissjoni tipproponi li t-TAC titnaqqas skont il-parir xjentifiku. Barbun tat-tbajja' Pleuronectes platessa 8, 9 u 10; L-ilmijiet tal-Unjoni tas-CECAF 34.1.1 155 -44 % Il-Kummissjoni tipproponi li t-TAC titnaqqas skont il-parir xjentifiku. Pollakkju Pollachius pollachius 8a, 8b, 8d u 8e 1 037 -30 % Il-Kummissjoni tipproponi li t-TAC titnaqqas bi 30 %, skont id-direzzjoni tal-parir xjentifiku. Pollakkju Pollachius pollachius 8c 166 -20 % Il-Kummissjoni tipproponi li t-TAC jitnaqqas b'20 %, skont id-direzzjoni tal-parir xjentifiku. Pollakkju Pollachius pollachius 9 u 10; L-ilmijiet tal-Unjoni tas-CECAF 34.1.1 203 -20 % Il-Kummissjoni tipproponi li t-TAC jitnaqqas b'20 %, skont id-direzzjoni tal-parir xjentifiku. Lingwata komuni Solea solea 3a; L-ilmijiet tal-Unjoni tas-subdiviżjonijiet 22-24 596 +12 % Il-Kummissjoni tipproponi li t-TAC tiżdied bi 12 % skont il-parir tal-ICES għall-valur tal-punt tal-MSY. Lingwata komuni Solea solea 7b u 7c 34 -20 % Il-Kummissjoni tipproponi li t-TAC jitnaqqas b'20 %, skont id-direzzjoni tal-parir xjentifiku. Lingwata komuni Solea solea 8a u 8b 3 483 -8 %* Il-Kummissjoni tipproponi li t-TAC tiġi stabbilita skont il-parir xjentifiku, għall-valur tal-punt tal-MSY. Tnaqqas ammont de minimis. Lingwata Solea spp. 8c, 8d, 8e, 9 u 10; L-ilmijiet tal-Unjoni tas-CECAF 34.1.1 502 -42 % Il-Kummissjoni tipproponi li t-TAC titnaqqas skont il-parir xjentifiku. * Għat-TACs bi tnaqqis de minimis skont l-obbligu tal-ħatt l-art, it-tqabbil isir abbażi tal-kwoti tal-Unjoni. Tabella 2: Stokkijiet li l-Qabda Totali Permissibbli (TAC) tagħhom hija ddelegata lil Stat Membru individwali Isem komuni Isem xjentifiku Unità tat-TAC Iddelegat lil Sawrell Trachurus spp. L-ilmijiet tal-Unjoni tas-CECAF (il-Gżejjer Kanarji) Spanja Sawrell Trachurus spp. L-ilmijiet tal-Unjoni tas-CECAF (Madeira) Il-Portugall Sawrell Trachurus spp. 10; L-ilmijiet tal-Unjoni tas-CECAF (l-Azores) Il-Portugall Gambli penaeus Penaeus spp. Il-Guyana Franċiża Franza Tabella 3: Stokkijiet oħrajn koperti mill-proposta tal-lum u li mhumiex fi pro memoria Isem komuni Isem xjentifiku Unità tat-TAC Kumment Ċiċċirell u l-qabdiet aċċessorji assoċjati miegħu Ammodytes spp. L-ilmijiet tal-Unjoni taż-żoni 2a, 3a u 4 Fl-istennija tal-parir xjentifiku fl-2021 Inċova Engraulis encrasicolus 9 u 10; L-ilmijiet tal-Unjoni tas-CECAF 34.1.1 Diġà stabbilita għall-perjodu mill-1 ta' Lulju 2020 sat-30 ta' Ġunju 2021 Laċċa kaħla u l-qabdiet aċċessorji assoċjati magħha Sprattus sprattus 3a Diġà stabbilita għall-perjodu mill-1 ta' Lulju 2020 sat-30 ta' Ġunju 2021 Laċċa kaħla u l-qabdiet aċċessorji assoċjati magħha Sprattus sprattus L-ilmijiet tal-Unjoni taż-żoni 2a u 4 Diġà stabbilita għall-perjodu mill-1 ta' Lulju 2020 sat-30 ta' Ġunju 2021